Vimpelin Veto (pesäpallo)

Vimpelin Veto (ViVe) on vimpeliläisen samannimisen urheiluseuran miesten pesäpallojoukkue, jonka edustusjoukkue pelaa Superpesistä. Pesäpallossa Vimpelin Veto on voittanut useita Suomen mestaruuksia ja on yksi maan menestyneimmistä ja perinteikkäimmistä pesäpalloseuroista.
Seuran kotiottelut pelataan perinteikkäällä Saarikentällä, joka on tunnettu stadionia ympäröivästä joesta, johon läpilyönnit usein menevät. Stadion on äänestetty useasti myös Suomen kauneimmaksi pesäpallostadioniksi. Vedon keräävät säännöllisesti runsaasti katsojia, mikä on pienelle paikkakunnalle merkittävä saavutus. Seura on merkittävä osa paikallisidentiteettiä ja kulttuuria.
Veto on 2000-luvulla noussut pesäpallon huipulle ja vakiinnuttanut asemansa yhtenä lajin kärkijoukkueista. Seura on tunnettu perinteistään, kannattajakunnastaan ja vahvasta yhteisöllisyydestään. Vedon ja Sotkamon Jymyn väliset ottelut ovat muodostuneet pesäpallon klassikkokohtaamisiksi, joita seurataan laajasti ympäri Suomea.
Historia.
Pesäpallotoiminta ja menestys sotavuosien jälkeen.
Pesäpallosarjoihin osallistuivat 1930-luvulta lähtien suojeluskunnan joukkueet. Suojeluskunta hoiti kilpailutoiminnan kustannukset ja voitti SM-hopeamitalit vuonna 1935. Vimpelin suojeluskunta (VSK) pelasi pääsarjassa vuosina 1938 ja 1940.
Sodan päättyminen merkitsi Vedolle uutta alkua. Vedosta muodostui suojeluskunnan ja Lotta-järjestön lakkauttamisen jälkeen pitäjän urheiluelämän merkittävin tekijä. Seura saavutti menestystä erityisesti pesäpallossa. Miehet vakiinnuttivat paikkansa pääsarjassa 1950-luvulla.
1960-luvun vaihteessa Veto saavutti yksitoista peräkkäistä mitalia vuosina 1958-1968. Suomen mestaruutta juhlittiin vuosina 1960 ja 1965. Menestysvuodet loivat pohjan vimpeliläiselle pesäpallokulttuurille.
Viimeiseksi mitaliksi tältä menestyskaudelta jäi vuoden 1975 SM-hopea ja kauden 1979 päätteeksi joukkue putosi Suomensarjaan. Kausina 1980, 1982, 1985–1986 ja 1989 Veto pelasi toiseksi ylimmällä sarjatasolla. 
Paluu huipulle.
1990-luvulla Veto pääsi puolivälieriin vuosina 1990-1992 sijoittuen parhaimmillaan runkosarjassa viidenneksi. Vuosina 1993-1996 joukkue joutui runkosarjan päätteeksi sarjakarsintoihin. Vuonna 1996 suunniteltiin taloudellisista syistä yhdistymistä Alajärven Ankkureiden kanssa. Veto nousi kaudeksi 1997 Superpesikseen, mutta jäi runkosarjassa viimeiseksi ja putosi Ykköspesikseen. Joukkue nousi takaisin Superpesikseen kaudeksi 2004.
Ensimmäinen mitali uudella vuosituhannella saavutettiin kaudella 2009, kun Veto voitti pronssiottelussa hallitsevan mestarin ja runkosarjan voittaneen Pattijoen Urheilijat. Kaudella 2010 Veto voitti jälleen Suomen mestaruuden. Kausina 2011-2015 joukkue jäi hopealle hävittyään loppuottelusarjat Sotkamon Jymylle. Neljännen ja viidennen mestaruutensa Veto voitti vuosina 2016 ja 2017 voittamalla Sotkamon Jymyn. Vimpelin Vedon ja Sotkamon Jymyn hallitessa Superpesistä 2010-luvulla alettiin joukkueiden välisiä otteluita pitää pesäpallon "El Klassikkona". 
Kaudella 2018 Vimpelin Veto voitti pronssia jättäen Sotkamon Jymyn ensimmäistä kertaa mitaleitta 2000-luvulla. Seuraavalla kaudella joukkue jäi neljänneksi, jolloin katkesi vuonna 2009 alkanut mitaliputki. Kaudella 2022 Veto ei hävinnyt yhtään kotipeliä ja joukkue voitti kuudennen SM-kullan.
Stadion.
Vimpelin Vedon kotikenttä sijaitsee Vimpelin kirkon kupeessa, Savonjoen ympäröimänä. Alun perin kentän paikalla sijaitsi kolme pientä saarta, jolla pelattiin pallopelejä jo 1900-luvun alkuvuosina. Varsinaisen urheilukentän paikalle rakensivat suojeluskuntalaiset 1940-luvulla. Vuosien saatossa kenttää on kunnostettu moneen otteeseen. 1990-luvulla Saarikentästä tuli yksi Suomen ensimmäisistä katetuista pesäpallostadioneista ja hiekkatekonurmista.
Palkinnot ja huomionosoitukset.
Palkitut.
Etenijäkuningas:
Lyöjäkuningas:
Kärkilyöntikuningas:
Vuoden jokeri:
Vuoden lukkari:
Vuoden pesäpalloilija:
Vuoden tulokas:
Kultainen maila:
Kultainen räpylä:
Pudotuspelien arvokkain pelaaja:
Vuoden pelinjohtaja:
Tilastot ja luettelot.
Saavutukset.
Vimpelin Vedon miesten pesäpallojoukkue on saavuttanut kultaa vuosina 1960, 1965, 2010, 2016, 2017 ja 2022. Hopealle se on sijoittunut vuosina 1959, 1961, 1962, 1966, 1975, 2011, 2012, 2013, 2014, 2015 ja 2023 sekä pronssille vuosina 1940, 1946, 1952, 1958, 1963, 1964, 1967, 1968, 2009, 2018, 2020 ja 2021. Suomen Cupin seura voitti kausilla 1980 ja 1981. Ensimmäisen Suomen mestaruutensa hallista Veto otti vuonna 2010. Vimpelin Vedolle vuoden 2010 Superpesis-mestaruuden ratkaissut Jere Dahlströmin lyönti Vimpelissä pelatussa finaalisarjan neljännessä ottelussa valittiin yleisöäänestyksessä Suomen urheilugaalan sykähdyttävimmäksi urheiluhetkeksi 2010.
Huomionarvoista miesten joukkueen saavutuksissa on se, että vuonna 1958 alkoi mitaliputki joka loppui vasta vuonna 1968. Tänä aikana Vimpelin Vedon miehet voittivat 11 peräkkäistä mitalia, joka on saavutus, minkä rikkoi vasta vuonna 2010 Sotkamon Jymyn joukkue. Vuonna 2010 Vimpelin Veto voitti finaaleissa Kouvolan Pallonlyöjät, ja toisessa loppuottelussa syntyi Saarikentällä pelattujen SM-sarjaotteluiden yleisöennätys 5 216 katsojaa.
Kontiot (35v).
1972, SM-kultaa &lt;br&gt;
1975, SM-hopeaa &lt;br&gt;
1990, SM-hopeaa &lt;br&gt;